./data/phi0914/phi00145/phi0914.phi00145.perseus-lat1.xml
Titus Livius (Livy)
Paulus				ipse post dies paucos regia nave ingentis magnitudinis, quam sedecim versus remorum				agebant, ornata Macedonicis spoliis non insignium tantum armorum sed etiam regiorum				textilium, adverso Tiberi ad urbem est subvectus conpletis ripis obviam effusa				multitudine   paucos post dies Anicius et Octavius				classe sua advecti  tribus iis omnibus decretus est ab senatu triumphus mandatumque					Q Cassio praetori, cum tribunis plebis ageret, ex				auctoritate patrum rogationem ad plebem ferrent, ut iis, quo die in urbem				triumphantes inveherentur, imperium esset   intacta				invidia media sunt; ad summa ferme tendit  nec de Anici nec de Octavi triumpho				dubitatum est; Paulum, cui ipsi quoque se conparare erubuissent, obtrectatio				carpsit  				antiqua disciplina milites habuerat; de praeda parcius, quam speraverant ex tantis regiis opibus, dederat nihil				relicturis, si aviditati indulgeretur, quod in aerarium deferret   totus Macedonicus exercitus imperatori iratus neglegenter erat adfuturus				comitiis ferendae legis   sed eos Ser SulpiciusGalba, qui tribunus militum secundae legionis in				Macedonia fuerat, privatim imperatori inimicus, prensando ipse et per suae legionis				milites sollicitando stimulaverat, ut frequentes ad suffragium adessent;  imperiosum ducem				et malignum antiquando rogationem, quae de triumpho eius ferretur, ulciscerentur 				plebem urbanam secuturam esse militum iudicia  pecuniam illum dare non potuisse,				militem honorem dare posse  ne speraret ibi fructum gratiae, ubi non meruisset